15. Vedtagelse af lokalplan nr. 427 Idrætsformål ved [adresse] i Hammel og tillæg nr. 14 til 
Kommuneplan 2021-32 (Åben)
Tidl. politisk behandling PL-U, 10.11.22, pkt. 4, BY, 25.04.23, pkt. 12
Forventet sagsgang
PL-U, ØK, BY
Lovgrundlag
Planloven
SAGENS INDHOLD
Byrådet skal i denne sag tage endelig stilling til ”Forslag til lokalplan nr. 427 – 
Idrætsformål ved [adresse] i Hammel, [adresse]” og ”Forslag til tillæg nr. 
14 til Kommuneplan 2021-32”.
Lokalplanområdet omfatter et areal på 6,2 ha, som er delvist privatejet og delvist kommunalt ejet.
Formålet med lokalplanen er at muliggøre, at der kan opføres en padelhal i tilknytning til Hammel 
Idrætscenter samt ske udvidelse af det eksisterende byggefelt omkring centret, samtidig med at 
stiforbindelsen gennem området og trafiksikkerheden bibeholdes. 
Lokalplanen åbner endvidere mulighed for afholdelser af udstillinger, markeder mv. for en bredere kreds af 
borgere og foreninger, samt at der kan indrettes overnatningsfaciliteter i idrætscentret.
Den primære vejadgang til området er [adresse] via [adresse]. Den sekundære vejadgang er [adresse] 
via [adresse]. 
Lokalplanområdet er i Kommuneplan 2021-32 omfattet af rammeområde 3.OF.5, der udlægger en del af 
lokalplanområdet til offentlige formål, og 3.RE.14, der udlægger den resterende del til rekreative formål. 
Der er i tilknytning til lokalplanen udarbejdet et tillæg, der justerer på grænserne mellem rammeområderne, 
så størstedelen af lokalplanområdet er indbefattet af rammeområde 3.RE.14. Størstedelen af delområde 
IV er forsat indbefattet af rammeområde 3.OF.5.
Lokalplanforslaget har været fremlagt i offentlig høring i perioden 26. april til 21. juni 2023. Der er i perioden 
indkommet to høringssvar. Høringssvarene er beskrevet i vedhæftede bilag sammen med Teknik og Miljøs 
kommentarer og indstilling. Høringssvarene er ligeledes vedhæftet.
VURDERING
De modtagne høringssvar er indsendt af beboerne på [adresse] 40, 42, 43, 47, 49 og 51 samt 
[adresse] i Hammel. Høringssvarene omhandler trafik og trafiksikkerhed, støj, parkeringspladser, 
det grønne areal og placering, dyreliv samt inddragelse.
Teknik og Miljø foreslår, at høringssvarene giver anledning til nedenstående ændringer i lokalplanen:

At § 3.1 ændres, så overnatningsfaciliteter udelukkende kan etableres inden for byggefelt a. Samt at 
Delområde I også kan anvendes til parkering, og anvendelsen i delområde IIa og IIb ændres fra 
parkeringspladser til parkeringsarealer, herunder bufferparkering.
Byråd
31. oktober 2023  19:00
[adresse]: EMN-2022-03759
Dok-ID: 3567152
Sagsbehandler: janbu

At § 5.1 ændres, så [adresse] ikke angives som den primære adgangsvej til padelhallen.

At § 5.2 ændres, så kun permanent parkering i delområde IIb skal udføres med tæt belægning.

At § 5.4 ændres, så der skal etableres stiforbindelse eller fortov langs [adresse] til [adresse], 
hvis byggefelt b udnyttes og antallet af parkeringspladser ved [adresse] øges. Dette foreslås for at 
sikre, at Borringsvej bibeholdes som en sikker skolevej. 

At § 5.5 ændres, så der må etableres parkeringspladser inden for delområde I, med henblik på 
fastholdelse af eksisterende parkeringspladser ved [adresse].

At der indarbejdes en bestemmelse vedrørende ventilationsanlæg og lignende i lokalplanen, så disse 
skal indgå harmonisk i en samlet arkitektonisk helhed.

At § 9.2 ændres, så der kan etableres et beplantningsbælte mod nordøst, så naboerne afskærmes fra 
gener fra padelhallen og parkeringsarealer.

At der indarbejdes bestemmelse vedrørende støj i lokalplanen, som tydeliggør, at Miljøstyrelsens 
vejledende støjgrænser for virksomhedsstøj skal overholdes ved skel til boligerne.

At kortbilag 2 – Tove Berg ændres, så delområde IIb indskrænkes, hvorved der skabes mulighed 
for, at der kan etableres et beplantningsbælte mod nordøst.
ØKONOMI
Vedtagelse af lokalplanen medfører ikke direkte afledte udgifter for Favrskov Kommune. 
Når der i forbindelse med realiseringen af lokalplanen afhændes kommunale arealer i området, vil dette 
blive forelagt for Byrådet i en særskilt sag.
Lokalplanområdet ligger i byzone og forbliver i byzone ved den endelige vedtagelse af lokalplanen. 
INDDRAGELSE
Planforslagene har i overensstemmelse med planloven været i offentlig høring fra 26. april til 21. juni 2023.
På baggrund af modtagne høringssvar i høringsperioden har der 16. august 2013 været afholdt et 
dialogmøde med indsigerne og ansøgerne. 
På baggrund af kommentarerne på mødet er mulighederne for en optimering af de eksisterende 
parkeringsforhold ved [adresse] og [adresse] undersøgt. Det er herigennem fundet muligt, at der kan 
etableres 52 parkeringspladser på den nuværende bufferparkering ved [adresse] i delområde IIa. Dette 
svarer til en fordobling af den nuværende parkeringskapacitet på asfaltpladsen. 
Bufferparkeringen kan i stedet indeholdes på det grønne areal i delområde IIb, som har adgang fra 
[adresse] evt. med en mindre udvidelse. 
På baggrund af indsigelserne mod en parkeringsplads i delområde IIb foreslås delområdet samtidigt 
indskrænket, så der skabes mulighed for, at der kan etableres et beplantningsbælte mod nordøst, der 
skærmer naboerne, i tilfælde af fremtidige gener fra delområdet.
Desuden indskrives mulighed for parkering i delområde I, hvilket skaber klarhed omkring, at de 
eksisterende parkeringspladser ved svømmehallen kan fastholdes.
INDSTILLING
Direktøren for Teknik og Miljø indstiller til Byrådet:
1.
At ”Forslag til lokalplan nr. 427 Idrætsformål ved [adresse] i Hammel, [adresse]” og 
”Forslag til tillæg nr. 14 til Kommuneplan 2021-32” vedtages endeligt med ovennævnte ændringer.
BESLUTNING
Plan- og Landdistriktsudvalget, 5. oktober 2023:
Fraværende: Solvej Lund
Indstilles godkendt.
Økonomiudvalget, 24. oktober 2023:
Fraværende: Ingen
Indstilles godkendt.
Byrådet, 31. oktober 2023:
Fraværende: Steven Bruun
Godkendt.
Bilag

Indkomne høringssvar (3567170)

Vurdering af høringssvar (3568594)

Forslag lokalplan nr. 427 - Idrætsformål ved [adresse] i Hammel, [adresse] (3516495)

Forslag til tillæg nr. 14 til Kommuneplan 2021-32 (3510656)

Understøttelse af FN's verdensmål (3422287)
